6В06301 Ақпараттық қауіпсіздік жүйелері, күндізгі 1 курс (көктемгі)

6В06103 Компьютерлік инженерия, күндізгі 1 курс (көктемгі)

6В06104 Компьютерлік ғылымдар, күндізгі 1 курс (көктемгі) **мамандықтарының 1 курс студенттеріне**

**«Психология» пәнi бойынша курсы бойынша**

**семинар сабақтары**

***Семинар сабақтарына әдістемелік нұсқаулар***

1. Семинарлық сабақтың құрамына сабақтың тақырыбын түсінудегі түрлі бағыттарды айқындайтын студенттердің жауаптары, жауаптарды талқылау, алынған ақпараттарды жалпылау енеді. Әр жауапқа 5-7 минут уақыт беріледі. Жауап берушінің міндеті: белгілі-бір автордың мәселені қалай түсінетіндігін ұсыну, басқа авторлармен және дәрістерде берілген материалмен салыстырғанда автор позициясының ерекшелігін атап көрсету, ұсынылған көзқарасқа өз қатынасын білдіру.

Жауап беру кезінде студенттер негізгі және айрықша маңызды сәттерді өз дәптерлеріне тіркеп отырады. Жауап аяқталғаннан кейін студенттер жауап берушіге нақтылаушы сұрақтар қояды, онымен пікір-таласқа түседі (10 минут). Сонымен, семинар сабағында студенттер 4 баяндаманы тыңдап, талқылайды.

2. Семинар сабағын пікір-талас формасында өткізуге болады, онда бүкіл топ бірнеше кішігірім топтарға бөлінеді, олардың әрқайсысы өз тапсырмасын алады. Әр кішігірім топ 30 минут бойы өзбетінше жұмыс жасайды, одан кейін олардың барлығы жауап береді, барлық жауаптардың негізінде жалпы қорытынды қалыптасады. Бұл жерде әр топ сұрақтарды нақтылауға, өз курстастарының жауаптарын талқылап, сынға алуға құқылы.

Семинар сабақтарына баяндама дайындау.

3. Семинар сабағын баяндамаларды қорғау формасында өткізуге болады. Баяндаманың тақырыбы семинарға дейін таңдап алынады және оқытушымен келісіледі. Студент өз тақырыбын ұсына алады, егер ол семинарда қарастырылып жүрген мәселеге сәйкес болса, онда баяндама жасауға рұқсат беріледі. Баяндама бірнеше кітаптар бойынша дайындалады. Топта баяндамаға берілетін уақыт - 7-10 минут.

Баяндама жасау кезінде тезистерді пайдалануға болады, бірақ мәтінді толық оқып шығудың қажеті жоқ. Баяндама аудитория көрсеткен қызығушылық дәрежесі бойынша және туындаған сұрақтар мен хабарламалардың саны бойынша бағаланады (5-7 балл).

4. **«Психология»** пәні бойынша семинар сабақтарын өткізуде оқытудың практикалық және белсенді әдістерін пайдалануға болады (жұппен жұмыс жасау, демонстрация, оқыту тренингі).

|  |
| --- |
| **4-семинар.** Психология ғылымының жалпы мәселелері..  **Сұрақтар:**   * Психологияға кіріспе. Адам туралы ғылымдар жүйесіндегі психологияның орны және міндеттері * Іс-әрекет психологиясы. Мотивация және өзіндік мотивация. Мотивтер және қажеттіліктер. * Жетістікке жету және сәтсіздіктен қашу мотивациясы. * Психикалық процесстерге сипаттама * Психологиядағы ерік түсінігі. Ерік және тұлға. Тұлғаның өзін-өзі реттеу психологиясы (стресс-менеджмент). * Стресстің даму кезеңдері. Стресстің белгілері. Стресске жауап берудің жеке стилдері. * Тұлғаның даралық-типологиялық ерекшеліктері |
| **6-семинар.** Психикалық қасиеттер  **Сұрақтар:**   * Темперамент және мінез, қабілет. Тұлғаның қабілеті және нышандары. "Ұлттық мінез" ұғымы. * Адам өміріндегі эмоцияның рөлі. Эмоция психологиясы. Эмоцияны реттеудің әдістері мен механизмдері |
| **8-семинар.** Қарым-қатынас психологиясы.  **Сұрақтар:**   * Тұлғарарлық қарым-қатынас психологиясы * Қарым-қатынасты зерттеу әдістері. Психикалық және психологиялық денсаулықтың арақатынасы. Психопатология. Салауатты өмір салты тұлғаның жетістікке жету негізі ретінде. |
| **10-семинар**. Тұлғаралық қарым-қатынас психологиясы және өзара түсінісу механизмдері   * Қарым-қатынастың коммуникативті, интеракциялық, перцептивті жағы. * Коммуникацияның вербалды және вербалды емес құралдары. |
| Семинар 12. Коммуникацияның жас ерекшеліктері, әлеуметтік-мәдени және гендерлік ерекшеліктері   * Конфликт психологиясы. Әлеуметтік-психологиялық конфликт. * Манипулятивті қарым-қатынас * Тиімді коммуникацияның техникалары мен тәсілдері. Қарым-қатынастың коммуникативті, интерактивті және перцептивті жақтары |